CONVOCATÒRIA CURSOS D'IDIOMES PER A PERSONAL DE LA UNIVERSITAT D'ALACANT AULAS 2021 - 2022. 2A EDICIÓ - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/20149)
  + [Valencià](/va/acuerdo/20974)






Selector de idioma

Leer

* [Español](/es/acuerdo/20882)
* [Valencià](/va/acuerdo/20637)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA CURSOS D'IDIOMES PER A PERSONAL DE LA UNIVERSITAT D'ALACANT AULAS 2021 - 2022. 2A EDICIÓ[Butlletí Oficial Universitat d'Alacant](/ca/Publicacion)
==============================================================================================================================================================

Secretaria General

Butlletí Oficial Universitat d'Alacant





CONVOCATÒRIA CURSOS D'IDIOMES PER A PERSONAL DE LA UNIVERSITAT D'ALACANT AULAS 2021 - 2022. 2A EDICIÓ

Data d'aprovació
:   21/12/2021

Data de publicació
:   23/12/2021

Òrgan competent
:   Gerent

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/20479)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/20767)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/20426)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA CURSOS D'IDIOMES PER A PERSONAL DE LA UNIVERSITAT D'ALACANT AULAS 2021 - 2022. 2A EDICIÓ&url=https://www.boua.ua.es/va/acuerdo/20602)

**Títol:** CONVOCATÒRIA CURSOS D'IDIOMES PER A PERSONAL DE LA UNIVERSITAT D'ALACANT AULAS 2021 - 2022. 2A EDICIÓ

**Secció:** CONVOCATÒRIES I CONCURSOS

**Òrgan:** Gerent

**Data d'aprovació:** dimarts, 21 de desembre de 2021

CONVOCATÒRIA CURSOS D'IDIOMES PER A PERSONAL DE LA UNIVERSITAT D'ALACANT

AULAS 2021 - 2022. 2A EDICIÓ (16/01/9104 BL 31/05/2022)

La Universitat d'Alacant, dins de les accions d'innovació en la gestió i conscients de la importància de la formació en idiomes comunitaris, i amb la finalitat de promocionar la dimensió europea de l'ensenyament superior, oferta en col·laboració amb el Centre Superior d'Idiomes, cursos d'idiomes adaptats a les directrius establides en el Marc Europeu de Referència de les Llengües.

Dirigit a:

Personal d'administració i serveis i personal docent i investigador relacionat en els articles 139, 145 i 156 del [Decret 25/2012, de 3 de febrer, del Consell de la Generalitat](http://www.docv.gva.es/datos/2012/02/09/pdf/2012_1230.pdf), pel qual s'aprova l'Estatut de la Universitat d'Alacant.

El personal contractat haurà de tenir acreditada, en el dia de finalització del termini de presentació d'instàncies, almenys, un 1 any d'antiguitat en els dos anys immediatament anteriors a aquesta data.

Amb caràcter excepcional, si finalitzada la composició dels grups hi haguera places vacants, aquestes podran ser cobertes per personal de la UA que no complisca el requisit d'antiguitat. Si aquestes sol·licituds superen el nombre de places vacants, es farà una selecció atès el criteri de més antiguitat.

Les persones que van abandonar el curs en alguna de les dues últimes edicions no podran inscriure's en aquesta edició.

1. Termini de matrícula: Del 12 al 25 de gener del 2022

2. Oferta de cursos

En cada curs acadèmic, la convocatòria dels cursos d'idiomes es divideix en dues edicions: la primera es desenvolupa entre setembre i desembre i la segona, entre febrer i maig.

L'oferta de cursos es repeteix en les dues edicions amb excepció dels nivells A2 i B1 d'anglès, que s'oferiran en edicions alternes.

L[`oferta de cursos per a aquesta edició](https://ssyf.ua.es/va/formacion/agenda-de-cursos/idiomes/aulas-2021-22-ed/convocatoria-aulas-2021-22-2ed.html) es pot consultar en la pàgina web de la Unitat de Formació i Internacionalització del PAS.

Els cursos d'idiomes tenen una duració total de 60 hores i s'imparteixen en modalitat presencial. En cas necessari, a causa de la situació sanitària, els cursos podrien passar a impartir-se en format semipresencial o en línia. Estan dissenyats d'acord amb les destreses definides en els nivells de competència del Marc Comú Europeu de referència per a les llengües [NIVELLS](http://www.csidiomas.ua.es/images/aulas/equivalencias_mcerl.pdf).

Les classes s'inicien el dia 16 de febrer i finalitzen el 31 de maig del 2022.

Una vegada superat un curs no es podrà tornar a fer. Amb caràcter excepcional es podrà repetir, per una única vegada, l'últim curs aprovat si han passat més de 4 anys i només per a continuar estudis.

S'estableix un màxim de 3 convocatòries per a superar cada curs.

3. Inscripció

Es podran sol·licitar un màxim de dos cursos, encara que només podrà ser-ne adjudicat un, i serà el curs sol·licitat en primera opció el que tindrà major prioritat.

Amb la finalitat d'agilitar la gestió de les sol·licituds, durant el procediment de matrícula i de manera ineludible, s'haurà d'incloure en format digital tota la documentació que siga necessària per a formalitzar la inscripció.

L'alumnat que va superar l'últim curs d'idiomes en el Centre Superior d'Idiomes amb anterioritat al curs 2014-15, haurà de tenir en compte la [Taula de Promoció](http://ssyf.ua.es/es/formacion/idiomas/documentos/impresos-de-idiomas/2015-tabla-de-promocion.pdf) següent.

Els passos que cal seguir per a la inscripció seran:

3.1 Determinar si és necessari fer-hi una prova de nivell

NO és necessari fer cap prova de nivell en els casos següents:

- Tenir superat un nivell i voler fer el nivell següent

- No haver superat un nivell i voler repetir-lo

- Voler repetir últim nivell superat (fa més de 4 anys)

- Tenir una prova de nivell vàlida de l'edició anterior (1a edició del 2021-22)

SÍ és necessari fer prova de nivell en els casos següents:

- No haver estudiat abans en AULAS

- Voler fer un curs superior al que correspon segons l'últim nivell aprovat

La prova de nivell ha de fer-se amb caràcter previ a la inscripció. Estarà dividida en dues parts que es faran en línia:

3.1.1 Prova escrita: es podrà fer des de qualsevol ordinador, accedint al formulari corresponent:

[Formulari per a fer la prova de nivell de l'idioma anglès](https://web.csidiomas.ua.es/tests/pua/test-ingles.asp)

[Formulari per a fer la prova de nivell de l'idioma francès](https://web.csidiomas.ua.es/tests/pua/test-frances.asp)

[Formulari per a fer la prova de nivell de l'idioma alemany](https://web.csidiomas.ua.es/tests/pua/test-aleman.asp)

Una vegada realitzada la prova escrita, rebreu un correu electrònic amb el nivell obtingut en aquesta part i amb un enllaç en què podreu sol·licitar cita per a fer la prova oral, que podrà ser presencial o en línia.

3.1.2 Prova oral: consistirà en una entrevista amb un professor o una professora.

Després de fer les dues proves, la persona sol·licitant rebrà un justificant del curs que li correspon segons el nivell d'idiomes. Aquest justificant li serà requerit posteriorment i en format digital des del formulari d'inscripció.

3.2 Pagament de la fiança

S'estableix el pagament d'una fiança de 100 euros, que podrà ser abonada a través dels sistemes de pagament següents:

A. Transferència bancària: s'ingressarà en el compte corrent ES46 3727 0173 7272 4170 2616 de l'entitat bancària Banc Sabadell i es farà constar com a concepte el nom de la persona sol·licitant, l'idioma i el nivell.

Exemple: Lucas Jordà, Ang B1 Primera Part

És molt important comprovar que el nom de la persona sol·licitant consta en el resguard en el camp concepte, ja que, si no, és impossible la identificació del pagament.

B. Pagament a través del caixer automàtic del Banc Sabadell. Aquest servei no té cap cost de comissions i es pot utilitzar qualsevol targeta, amb independència de l'entitat.

Una vegada publicades les llistes definitives d'alumnat admès per grups no es retornarà la fiança, excepte en els casos següents en què es retornarà d'ofici.

- Una vegada finalitzat el curs, sempre que es faça l'examen corresponent

- Si està inclosa o inclòs en les llistes definitives com a reserva i no és admesa o admès en el curs

- Si el curs és cancel·lat per no tenir prou persones inscrites

Totes les devolucions de fiança seran fetes en el compte que figura en el fitxer de perceptors de la UA.

3.3 Autorització de la persona responsable de la vostra unitat

El PAS haurà d'adjuntar en format digital, durant el procés d'inscripció, l'autorització de la persona responsable de la unitat, corresponent als idiomes, nivells i horari sol·licitats.

[Modelo d'autorització](https://ssyf.ua.es/es/formacion/documentos/impresos-de-idiomas/autorizaciones-superior/autorizacion-idiomas-aulas-cas-1ed2021-22.docx) del superior

3.4 Formalització de la inscripció

Es farà a través d'un formulari en línia que està disponible a través de l'enllaç que podreu trobar al final d'aquesta convocatòria.

Abans d'iniciar el procés d'inscripció, heu de tenir tota la documentació requerida en suport digital: justificant del pagament de la fiança i, si escau, prova de nivell i/o autorització del superior.

Si no teniu algun dels documents, el formulari no podrà ser enviat i, per tant, no podreu fer la inscripció.

Una vegada feta la sol·licitud d'inscripció, rebreu un correu electrònic amb la confirmació de recepció i el detall d'aquesta.

4. Publicació de llistats

4.1 La llista provisional de sol·licituds que compleixen els requisits serà publicada a partir del dia 1 de febrer del 2022. Juntament amb la publicació d'aquestes llistes s'obrirà un termini de reclamacions.

4.2 La llista definitiva de sol·licituds que compleixen els requisits serà publicada a partir del dia 8 de febrer del 2022.

4.3 La llista de personal admès en cadascun dels grups serà publicada a partir del 8 de febrer del 2022, una vegada aplicats els criteris de prioritat assenyalats en el punt 5 d'aquesta convocatòria juntament amb la llista de reserva (si escau). Només tindran la consideració d'alumnat efectivament matriculat, aquell personal que aparega en aquesta llista.

Si la demanda per a formar un grup és insuficient serà publicada la cancel·lació d'aquest.

5. Distribució de places per grups

El nombre màxim d'alumnat per grup és de 12 persones, que seran distribuïdes de forma equilibrada entre PAS i PDI. Si no es completa el nombre de vacants d'un dels col·lectius, aquestes s'acumularan al nombre de places de l'altre col·lectiu.

Si és necessari fer una selecció d'alumnat, aquesta es farà atenent els criteris de prioritat següents:

1.-Personal que ocupe llocs amb requisit lingüístic en la RPT (en l'idioma que vulga estudiar i per a nivells superiors a l'establit com a requisit)

2.-Estabilitat

3.-Dedicació (tenint prioritat dedicacions a temps complet)

4.-Continuïtat d'estudis en el mateix idioma (tenint prioritat l'alumnat procedent de l'última convocatòria)

5.-Docència assignada en anglès per al curs 2021-22

6.-Resta d'alumnat

7.-Sorteig

Les sol·licituds que compleixen els requisits, però que no puguen ser ateses, seran incloses seguint els mateixos criteris de prioritat, en una llista de reserva. Aquesta llista serà publicada, a partir del dia 8 de febrer del 2022, juntament amb la llista definitiva de personal admès.

En cas de desdoblament d'un nivell en dos grups, o més, a causa del nombre d'inscripcions, l'horari del nou grup pot no coincidir amb l'oferit.

6. Desenvolupament del curs

6.1 Canvis de nivell i canvis de grup

Durant les dues primeres setmanes, l'alumnat que tinga un nivell que no s'adeqüe al del curs en què estiga inscrit podrà ser reubicat en un altre nivell diferent, sempre que el professorat o la direcció d'estudis consideren oportú el canvi per al millor aprofitament del curs. La negativa al canvi per part de la persona, suposarà l'exclusió i la pèrdua de la fiança depositada.

No s'atendran peticions de canvi de grup.

6.2 Assistència i puntualitat

S'estableix un mínim d'assistència del 75% per a poder presentar-se a l'examen. Cada persona, és la responsable directa de comptabilitzar les seues faltes. No serà necessari aportar justificants.

És necessari que l'alumnat siga puntual. Quatre faltes de puntualitat comptaran com 1 falta d'assistència.

6.3 Baixes

Les baixes es comunicaran per escrit a la unitat de Formació i Internacionalització del PAS (Servei de Selecció i Formació) [(ltwwxdlne@fo.pu)](mailto:(qrigmnlmz@by.mf)%20) i caldrà indicar nom, idioma, nivell i grup.

Si no es comunica la baixa es considerarà un abandonament de curs i no podreu participar en les dues edicions següents.

En el cas del PAS la comunicació de baixa haurà d'anar acompanyada necessàriament del vistiplau de la persona responsable de la unitat.

En cas de baixa o abandonament del curs, no es retornaran els diners depositats en concepte de fiança.

6.4 Certificats

Podeu obtenir el certificat del curs a través d'UACloud / eAdministracion / Tràmits Laborals / Certificat de Formació.

7. Comunicació

Totes les comunicacions relatives a aquesta convocatòria (publicació BOUA, llistes provisionals i definitives de sol·licituds, distribució per grups...) seran publicades en l'espai web següent:

[Unitat de Formació i Internacionalització del PAS (Idiomes)](https://ssyf.ua.es/va/formacion/agenda-de-cursos/idiomes/aulas-2021-22-ed/convocatoria-aulas-2021-22-2ed.html)

Amb la finalitat d'agilitar al màxim el procés d'inscripció i organització, els dubtes que puguen sorgir seran plantejats de la manera següent:

Suggeriments i/o qüestions de procediment: Opció [Consultes](https://cvnet.cpd.ua.es/uaSolicitudes/Home/CreateId/?id=85) de la nostra pàgina web.

Qüestions acadèmiques: correu electrònic al Centre Superior d'Idiomes: [rdimw@ayfcdnexo.rf.le](mailto:mxxgr@rheqlvdob.qj.uv)

8. Marc legal i pressupostari

La dotació per a aquesta convocatòria es troba consignada en el Capítol 2 de l'orgànica 89572N2336 del Servei de Selecció i Formació del pressupost de la Universitat d'Alacant. El pagament d'aquesta dotació està supeditat a la disponibilitat de liquiditat de la UA.

9. FORMULARI D'INSCRIPCIÓ

[INICIA LA INSCRIPCIÓ](https://web.csidiomas.ua.es/aulas/pua/es/inscripcion.asp)

Alacant, 21 de desembre del 2021

EL GERENT

Signat: Francesc Vañó Beneyto





[Carretera Sant Vicent del Raspeig s/n  
03992 Sant Vicent del Raspeig - Alacant  
 Tel. 73 067 1199 - Fax 81 678 8590](https://www.google.es/maps/@30.785807,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12577&trk=tyah&trkInfo=tarId%5W1924172348996%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)